నాయకుడంటే ఎవరు? దేశ అభ్యున్నతి కోసం దూరదృష్టితో కూడిన లక్ష్యం ఏర్పర్చుకోవడమే కాదు, ఆ లక్ష్యానికి తగ్గట్లుగా ప్రజల మనస్తత్వంలో, వ్యవహార శైలిలో, మార్పులు తీసుకురావడం. చరిత్ర కాలగమనంలో ఎందరో దేశాధినేతలు వచ్చి వెళ్లిపోయారు కాని పరిపాలనపై తమదైన ముద్ర వేసి, జనానికి దిశానిర్దేశం చేసిన నాయకులు మనకు చాలా తక్కువ. ఎన్నో సంవత్సరాల తర్వాత భారత దేశానికి నరేంద్రమోదీ వంటి పురోగామి దృక్పథం కల నేత లభించాడు. ఆయన దేశ రూపురేఖల్ని మార్చే నిర్ణయాలనే కాక, ఆ నిర్ణయాలను ప్రజలు ఆమోదించేందుకు తగిన వాతావరణాన్ని సృష్టిస్తున్నారు. చివరకు ఆయన తీసుకున్న నిర్ణయాలు ప్రజల మనస్తత్వంలోనూ, ఆలోచనల్లో, వ్యవహార శైలిలో, ఆచరణలో కూడా మార్పులు తీసుకువస్తున్నాయి. పాలనలో ప్రజలకు భాగస్వామ్యం కల్పిస్తున్నాయి. అవినీతి, అసమర్థ, అస్తవ్యస్త పాలనతో ఎన్నో ఏళ్లుగా సతమతమయి, పరిస్థితులతో రాజీపడి, జడత్వానికి అలవాటుపడి ఇక మార్పు రాదనే నిరాశా నిస్పృహలకు గురైన ప్రజలు, ఉన్నట్లుండి ఒక ప్రధాని చైతన్యవంతమైన నిర్ణయాలు తీసుకోవడం ప్రారంభిస్తే ఆ నిర్ణయాలను అర్థం చేసుకోవడానికి కొంతకాలం పడుతుంది. క్రమక్రమంగా వారు తమ మనస్తత్వంలో కూడా మార్పులు అలవరుచుకుంటున్నారు. మళ్లీ దేశానికి మంచిరోజులు వచ్చాయని, నిజాయితీపరులు నిర్భయంగా వ్యవహరించేందుకు తగిన అవకాశాలు ఏర్పడ్డాయని వారు భావిస్తున్నారు. పరిపాలనా వ్యవస్థలోనూ, అధికార యంత్రాంగంలోనూ వస్తున్న మార్పులు వారు స్వాగతిస్తున్నారు. అవినీతి భూయిష్టమైన వ్యవస్థను మార్చేందుకు మోదీ సర్కార్ తీసుకుంటున్న నిర్ణయాలను వారు అర్థం చేసుకుంటున్నారు. గత రెండున్నరేళ్ల పాలనలో నరేంద్రమోదీ దేశ ప్రజల ఆలోచనా విధానంలో తీసుకువచ్చిన గుణాత్మకమైన మార్పు ఇది.ఏ నిర్ణయాన్నైనా తాను ముందుండి నడిపించడం ప్రధాని మోదీ నైజం. ఆయన నిజాయితీతో కష్టపడి పనిచేస్తారని, మార్పుకోసం అహర్నిశలు పాటుపడుతారని, అవినీతి, నల్లధనం, ద్రవ్యోల్బణం, అక్రమాల నుంచి దేశాన్ని విముక్తిచేస్తారని ఎన్నికలముందే ప్రజలు నమ్మినందువల్లే ఆయనకు బ్రహ్మరథం పట్టి దేశ సారథ్యాన్ని అందించారు. అధికారం చేపట్టిన నాటినుంచే ఆయన ప్రజలు తనపై పెట్టుకున్న విశ్వాసానికనుగుణంగా పనిచేస్తారని, వ్యవస్థలో మార్పులకోసం అతివేగంగా పావులు కదుపుతారని చాలా తక్కువ మంది ఊహించారు. తొలి కేబినెట్ సమావేశంలోనే నల్లధనంపై సుప్రీంకోర్టు ఆధ్వర్యంలో సిట్ (ప్రత్యేక దర్యాప్తు బృందం) వేసిన మోదీ మొత్తం ప్రపంచ దేశాలన్నీ నల్లధనంపై పోరాడేందుకు అంతర్జాతీయ వేదికలపై కృషి చేయడం, పార్లమెంట్లో నల్లధనానికి వ్యతిరేకంగా కఠినమైన బిల్లులను ప్రవేశపెట్టడం, చివరకు రెండున్నరేళ్లు ముగుస్తుండగా పెద్ద నోట్ల రద్దు వంటి విప్లవాత్మకమైన చర్య తీసుకోవడం, అమెరికా, స్విట్జర్లాండ్, సైప్రస్, మారిషస్, సింగపూర్ లాంటి దేశాలతో సమాచార మార్పిడికి ఒప్పందాలు కుదుర్చుకోవడం ఆయన చెప్పింది చేస్తారనడానికి, అనుకున్నది సాధిస్తారనడానికి నిదర్శనం. ప్రతినెలా ‘మన్ కీ బాత్’ ద్వారా తన ఆలోచనల్ని పంచుకున్నారు. ప్రతి సభలో, సమావేశంలో తాను అనుకుంటున్న మార్పుల గురించి చెప్పారు. ప్రజల మధ్య తిరుగుతూ, ప్రజలతో ఆలోచనలు పంచుకుంటూ, ప్రజల ఆలోచనా విధానంలో మార్పులు తెస్తూ, ప్రజాభిప్రాయాన్ని స్వీకరిస్తూ చర్యలు తీసుకునే ప్రధానమంత్రి గతంలో మనకు లభించలేదు. అందుకే ఇతర భారతీయ నాయకులతో పోలిస్తే నరేంద్రమోదీ నిజంగా విశిష్టమైన, విలక్షణమైన నేత. ప్రపంచ దేశాల్లో కూడా ఇలాంటి నేతలు అరుదు.ఇప్పుడు ప్రతి విధాన నిర్ణయమూ ప్రజలకు ముందుగానే తెలుస్తోంది. ప్రతి నిర్ణయం అమలులోనూ ప్రజల భాగస్వామ్యం మనకు కనిపిస్తోంది. ఉదాహరణకు ‘బేటీ బచావో, బేటీ పడావో’ కార్యక్రమానికి ప్రజలనుంచి అనూహ్యమైన మద్దతు లభించింది. ‘తన కూతురినే గౌరవించలేని సమాజం ఎప్పటికీ అభివృద్ధి చెందలేదు.’ అన్న ప్రధాని వాక్యాలకు జనం స్పందించారు. ఆడపిల్లను చదివిస్తే, క్రీడలు, ఇతర రంగాల్లో వారిని ప్రోత్సహిస్తే వారు మగపిల్లలను సైతం అధిగమించి, ఆయా రంగాల్లో రాణించి దేశానికి పేరు ప్రతిష్టలు కూడా తెస్తారని ప్రజలు అర్థం చేసుకుంటున్నారు. దాదాపు కోట్లాది రూపాయల మేరకు ఇప్పటికే ఈ పథకం క్రింద ఖర్చయ్యాయి. అంతేకాదు, పదేళ్ల లోపు ఉన్న బాలిక సంక్షేమానికి ప్రారంభించిన సుకన్యా సమృద్ధి యోజన క్రింద ఇప్పటికే దాదాపు కోటి ఖాతాలను తెరిచి వాటిలో 7817 కోట్లు డిపాజిట్ చేశారు. స్వచ్ఛభారత్ను కార్యక్రమాన్ని గాంధీ జయంతి రోజు మోదీ ప్రారంభించి, అదొక ప్రజాందోళన ఆయన తీర్చిదిద్దారు.ప్రధానమంత్రి ఇచ్చిన పిలుపుతో ‘ఉజ్జ్వల యోజన’ క్రింద దాదాపు 1.40 కోట్ల మంది గ్యాస్ సబ్సిడీని వదులుకోవడం అసాధారణమైన విషయం. ‘చిన్నప్పుడు నా తల్లి కూడా ఇలాంటి కష్టాన్ని భరించింది. గ్యాస్ సబ్సిడీని వదులుకోవడం ద్వారా వారి జీవితాలకు ఊరట నివ్వండి..’ అని ప్రధాని ఇచ్చిన పిలుపునకు కోట్లాది మంది కదిలిపోయారు. 5 కోట్ల మంది పేదలు, మధ్యతరగతి మహిళలకు వంటగ్యాస్ మొదటి దఫా ఉచితంగా లభిస్తోంది.పేదవారికి సంక్షేమ పథకాల ప్రయోజనాలు దళారుల ప్రమేయం లేకుండా చేరాలంటే వారు కూడా బ్యాంకు ఖాతాలు తెరవాలని ప్రధాని ఇచ్చిన పిలుపుతో దాదాపు 26 కోట్ల మంది జన్ధన్ బ్యాంకు ఖాతాలను తెరిచారు. వాటిలో 70వేల కోట్ల రూపాయలు జమ అయ్యాయి. కేవలం ఒక్క రూపాయి జమతో తెరిచిన ఈ ఖాతాల వల్ల లక్ష రూపాయల మేరకు ప్రమాదబీమా, 30వేల మేరకు జీవిత బీమా లభిస్తుందని తెలియడంతో ప్రజలు పెద్ద ఎత్తున ప్రతిస్పందించారు. ప్రజల భాగస్వామ్యంతో ప్రపంచంలోనే అతి పెద్ద ప్రత్యక్ష ప్రయోజనాల బదిలీ పథకం- డైరెక్ట్ బెనిఫిట్స్ ట్రాన్స్ఫర్ (డీబీటీ) ప్రారంభమైంది. 59 పథకాలు ఇందులో సమ్మిళితమయ్యాయి. పథకాల ద్వారా 31 కోట్లమంది పైగా లబ్ధిదారులకు దాదాపు 52 వేల కోట్ల బదిలీ అయ్యాయి. ఈ పథకాల్లో అతిపెద్దది ప్రధానమంత్రి ఎల్పీజీ సబ్సిడీ (పహల్ –ప్రత్యక్ష్ హస్తాంతరిత్ పథకం). ఈ పథకం ద్వారా అవసరమైన వారికి ఎల్పీజీ సబ్సిడీని ఎలాంటి లీకేజీలు లేకుండా అందించడం లక్ష్యం. మధ్యవర్తులు, దళారుల ప్రమేయం లేకుండా ప్రజలకు నేరుగా ధనం చేరాలనే ఉద్దేశంతోనే ఈ ప్రత్యక్ష ప్రయోజనాల పథకాన్ని (డీబీటీ) అమలు చేస్తున్నారు. భూసార ఆరోగ్యాన్ని పరీక్షించే కార్డు (సాయిల్ హెల్త్ కార్డు) పథకానికి కూడా రైతులు పెద్ద ఎత్తున స్పందించారు. ఇప్పటికే 2.5 కోట్ల మంది ఈ భూసార ఆరోగ్య కార్డులను స్వీకరించడం ఇందుకు నిదర్శనం. యూరియా కొరతను అరికట్టడానికి వీలుగా యూరియాకు వేపపూత (నీమ్ కోటింగ్) వేయాలని మోదీకి మెరుపులా తట్టిన ఒక బృహత్తరమైన ఆలోచన అమలు కావడంతో ఈ దేశంలో రైతన్నలకు యూరియా కొరతే అనేది లేకుండా పోయింది.మోదీకి వచ్చిన కొత్తఆలోచనల్లో భాగంగా స్టార్ట్ అప్, స్టాండ్ అప్ ద్వారా మహిళలు, దళితులకు బ్యాంకులు చేయూతనివ్వాలని తీసుకున్న నిర్ణయం పేదల్లో ఆత్మస్థైర్యాన్ని పెంచింది. చిన్న, మధ్యతరహా వ్యాపారులకు ప్రయోజనం ఏర్పర్చేందుకు ప్రారంభించిన ‘ముద్రాబ్యాంకు’ పథకం కూడా ఎంతో జనాదరణ పొందింది. ఇప్పటికే 3 కోట్ల 28 లక్ష మందికి 1.37 లక్షల కోట్ల మేరకు రుణాలు మంజూరయ్యాయి. కనీస వేతనం వేయి రూపాయలకు పెంచాలని, సీనియర్ సిటిజన్లకు 8 శాతం వడ్డీ లభించేలా చూడడంతో ఆయన ప్రజల్లో ప్రతి వర్గం భవిష్యత్ గురించి ఆలోచిస్తున్నారనడానికి నిదర్శనం.ప్రజల ఆకాంక్షలకు, ఆందోళనలకు అనుగుణంగా మోదీ సర్కార్ ఇలాంటి ఎన్నో పథకాలను అమలుచేస్తున్నది. మోదీ సర్కారు అమలు చేస్తున్న పథకాలు, విధాన నిర్ణయాలు దాదాపు ప్రజల అభిప్రాయాలు స్వీకరించిన తర్వాత తీసుకున్నవే. మై గవర్నమెంట్, నరేంద్రమోదీ ఆప్, స్వచ్ఛభారత్ ఆప్, మొదలైన డిజిటల్ సాధనాల ద్వారా పథకాల అమలుపై అభిప్రాయాలు స్వీకరించడమే కాక ఆఖరుకు ఆ పథకాలకు పేర్లు, నినాదాలను కూడా ప్రజలిచ్చిన సలహాల ప్రకారమే నిర్ణయిస్తున్నారు. ప్రజల సమస్యల పరిష్కారం కోసం సోషల్ మీడియాను ఒక పాలనా పరికరంగా ఇంత పెద్ద ఎత్తున ఉపయోగించడం గతంలో ఎన్నడూ జరగలేదు. కంప్యూటర్, మొబైల్ద్వారా ప్రజలు తమ సమస్యలను నమోదు చేసుకునేందుకు ‘సిపిగ్రామ్స్’ పేరిట ఒక యంత్రాంగాన్ని ప్రారంభించారు. 2014 జూన్ నుంచి 2016 ఫిబ్రవరి వరకు స్వీకరించిన 12 లక్షల ప్రజాసమస్యల్లో 11 లక్షల ప్రజా సమస్యల్ని ఇప్పటికే పరిష్కరించారు.ఇక మొత్తం వివిధ రాష్ర్టాలకు సంబంధించిన నిర్ణయాలు తీసుకునే విషయంలో మోదీ పూర్తిగా ప్రజాస్వామిక, పారదర్శక పద్ధతిని అవలంబించారు. గతంలో లాగా ఇప్పుడు ఏ రాష్ట్రం పట్ల వివక్ష చూపించేందుకు అవకాశం లేకుండా చేశారు. గతంలో కేంద్రం దయాదాక్షిణ్యం ప్రకారం నిధుల పంపిణీ జరిగేది. రాష్ట్ర ప్రభుత్వాలు కూడా వెనుకబాటుతనాన్ని చూపించి నిధులు అడిగేవి. ఇప్పుడు కేవలం పోటీపడడం ద్వారా, అభివృద్ధిని చేసి చూపించడం ద్వారా రాష్ట్రాలు నిధులు అడుగుతున్నాయి. వంద స్మార్ట్ సిటీల పథకం అలాంటిదే. నగరాల మధ్య పోటీని ప్రవేశపెట్టి, ఆ పోటీలో గెలిచిన నగరాలే స్మార్ట్ సిటీలుగా ఎంపిక కావడం, కేంద్రం ప్రమేయం ఏమీ లేకపోవడం అనేది గతంలో ఊహించలేనిది. ప్రణాళికా సంఘాన్ని రద్దు చేసి నీతి ఆయోగ్ను ప్రవేశపెట్టడంలో తన ఉద్దేశం సహకార సమాఖ్య విధానాన్ని ప్రవేశపెట్టడమేనని, ఢిల్లీ నుంచే అన్ని నిర్ణయాలు తీసుకునే పద్ధతికి కాలం చెల్లిందని ఆయన స్వయంగా ప్రకటించారు. మొదట్లో బొగ్గు, ఇతర ఖనిజ వనరులను వేలం చేసే పద్ధతిని రాష్ట్రాలు వ్యతిరేకించాయి. కాని ఇలా పారదర్శకంగా వేలం వేయడం ద్వారా లక్షల కోట్ల మేరకు అదనపు నిధులు తమకే లభిస్తాయని, వాటిని పేదరిక నిర్మూలనకు ఉపయోగించుకోవచ్చని తెలిసిన తర్వాత అన్ని రాష్ట్ర ప్రభుత్వాలు హర్షాతిరేకాన్ని వ్యక్తం చేశాయి.ప్రజల మనస్తత్వంలో మార్పులు తేవడం ద్వారా మొత్తం దేశం రూపురేఖలు మార్చడానికి మోదీ సమాయత్తమవుతున్నారు. భారత దేశ సమూల పరివర్తనమే మోదీ లక్ష్యం. మేక్ ఇన్ ఇండియా, స్మార్ట్ అప్ ఇండియా, డిజిటల్ ఇండియా, స్కిల్ ఇండియా, స్మార్ట్ సిటీ... ఇలా ఏ పథకం ప్రవేశపెట్టినా, అభివృద్ధిని వేగవంతం చేసి ప్రజల జీవన ప్రమాణాలు పెంచేందుకేనన్న విషయం స్పష్టమవుతోంది. అభివృద్ధి విషయంలో జనాకర్షక విధానాలకు, ఓటు బ్యాంకు రాజకీయాలకు పాల్పడబోమని మోదీ మొదటి నుంచే స్పష్టం చేస్తున్నారు. సంపదను పెంచడం ద్వారానే  రైతులు, మహిళలు, నిరుద్యోగులు, పేదలు సమాజంలో ప్రతి వర్గమూ ప్రయోజనాలు పొందగలదని మోదీ స్పష్టీకరించారు.  ప్రజాస్వామ్యానికి అబ్రహం లింకన్ ఇచ్చిన నిర్వచనాన్ని సార్ధకం చేస్తూ ప్రతి చర్య, ప్రతి నిర్ణయం ప్రజల కోసం, ప్రజల ద్వారా, ప్రజలను కలుపుకోని ఆయన అమలు చేయిస్తున్నారు. ద్వారా అందుకే ప్రజలు తమకు ఎరగా వేసే జనాకర్షక విధానాల, బూటకపు వాగ్దానాల వలలో చిక్కుకోకుండా మోదీ తమ భావికోసం తీసుకుంటున్న చర్యలకు జనామోదం తెలుపుతున్నారు. దేశం మారుతుందని, ముందుకు వెళుతున్నదని, మోదీ అందరి జీవితాల్లో మార్పులు తీసుకువస్తారని పేదలు సహితం విశ్వసించడం మంచి మార్పుకు సంకేతం. ఇవాళ దేశాభివృద్ధిలో భాగస్వాములు కావాలని పరితపిస్తున్న యువత ఇన్నాళ్లకు తమ ఆకాంక్షలకు తగ్గ ప్రధాని లభించారని హర్షిస్తోంది. అభివృద్ధి ఫలాలు అందరికీ అందడం ప్రారంభమయ్యాయని ప్రజలు భావిస్తున్నారు.అందర్నీ కలుపుకుని అందరి అభివృద్ది కోసం (సబ్ కా సాథ్ సబ్ కా వికాస్) కృషి చేస్తున్న మోదీ సంస్కరణలు అమలు చేయడం, పనితీరు ప్రదర్శించడం, పూర్తిగా పరివర్తనం చేయడం (రిఫార్మ్, పర్ ఫార్మ్, ట్రాన్స్ ఫార్మ్) లక్ష్యంగా పెట్టుకున్నారు. పూర్తిగా దేశాన్ని పరివర్తనం చేయడమే మోదీ లక్ష్యం. జనాకర్షణ ద్వారా అధికారంలోకి రావడం నిన్నటి మాట. ప్రజలకోసం తీసుకున్న నిర్మాణాత్మక నిర్ణయాలతో జనామోదం, జనాదరణ పొందడం నేటి మాట.-ముప్పవరపు వెంకయ్యనాయుడుకేంద్ర సమాచార ప్రసార, పట్టణాభివృద్ధి శాఖ మంత్రి
nayakudante evaru? desha abhyunnati kosam dooradrushtito kuudina lakshyam erparchukovadame kaadu, aa lakshyaaniki taggatlugaa prajala manastatvamlo, vyavahara saililo, maarpulu teesukuraavadam. charitra kaalagamanamlo endaro deshaadhinethalu vachi vellipoyaaru kaani paripaalanapai tamadaina mudra vesi, jananiki disanirdesam chesina naayakulu manaku chala takkuva. enno samvatsaraala tarvaata bhaarata deshaniki narendramodi vanti purogami drukpatham kala netha labhinchaadu. aayana desha roopurekhalni marche nirnayaalane kaaka, aa nirnayaalanu prajalu aamodinchenduku tagina vaataavaranaanni srushtistunnaaru. chivaraku aayana teesukunna nirnayaalu prajala manastatvamloonuu, aalochanallo, vyavahara saililo, aacharanalo kuudaa maarpulu teesukuvastunnaayi. paalanalo prajalaku bhagaswamyam kalpistunnayi. avineeti, asamartha, astavyasta paalanatho enno ellugaa satamatamayi, paristhitulatho rajipadi, jadatvaaniki alavatupadi ika maarpu raadane nirasa nispruhalaku guraina prajalu, unnatlundi oka pradhaani chaitanyavantamaina nirnayaalu teesukovadam praarambhiste aa nirnayaalanu artham chesukovadaniki kontakaalam padutundi. kramakramangaa vaaru tama manastatvamlo kuudaa maarpulu alavaruchukuntunnaaru. malli deshaniki manchirojulu vachaayani, nijaayitiiparulu nirbhayamgaa vyavaharinchenduku tagina avakaasaalu erpaddayani vaaru bhaavistunnaaru. paripalana vyavasthaloonuu, adhikara yantraangamloonuu vastunna maarpulu vaaru swaagatistunnaaru. avineeti bhooyishtamaina vyavasthanu maarchenduku modii sarkar teesukuntunna nirnayaalanu vaaru artham chesukuntunnaru. gatha rendunnarella paalanalo narendramodi desha prajala alochana vidhaanamlo teesukuvacchina gunaatmakamaina maarpu idhi.e nirnayaannainaa taanu mundundi nadipinchadam pradhaani modii naijam. aayana nijaayitiitoe kashtapadi panichestaarani, marpukosam aharnisalu paatupadutaarani, avineeti, nalladhanam, dravyolbanam, akramala nunchi deshaanni vimuktichestaarani ennikalamunde prajalu namminanduvalle aayanaku brahmaratham patti desha saarathyaanni andinchaaru. adhikaaram chepattina naatinunche aayana prajalu tanapai pettukunna vishwaasaanikanugunamgaa panichestaarani, vyavasthalo marpulakosam ativegamgaa paavulu kaduputaarani chala takkuva mandi oohinchaaru. toli kabinet samavesamlone nalladhanampai supreenkortu aadhvaryamlo sit (pratyeka daryaaptu brundam) vesina modii mottam prapancha deshaalannii nalladhanampai poradenduku antarjaatiiya vedikalapai krushi cheyadam, paarlamentlo nalladhanaaniki vyatirekamgaa kathinamaina billulanu pravesapettadam, chivaraku rendunnarellu mugustundagaa pedda notla raddu vanti viplavaatmakamaina charya teesukovadam, america, switzerland, saipras, marishus, singapur lanti deshaalatho samachara maarpidiki oppandaalu kudurchukovadam aayana cheppindi chestaaranadaaniki, anukunnadi saadhistaaranadaaniki nidarsanam. pratinela ‘man kee bath’ dwara tana aalochanalni panchukunnaaru. prati sabhalo, samavesamlo taanu anukuntunna maarpula gurinchi cheppaaru. prajala madhya tirugutuu, prajalatho aalochanalu panchukuntuu, prajala alochana vidhaanamlo maarpulu testuu, prajaabhipraayaanni sweekaristuu charyalu teesukune pradhaanamantri gatamlo manaku labhinchaledu. anduke itara bhaarateeya naayakulatho poliste narendramodi nijamgaa vishishtamaina, vilakshanamaina netha. prapancha deshaallo kuudaa ilanti nethalu arudu.ippudu prati vidhaana nirnayamuu prajalaku mundugaane telustondi. prati nirnayam amaluloonuu prajala bhagaswamyam manaku kanipistondi. udaaharanaku ‘baty bachavo, baty padavo’ kaaryakramaaniki prajalanunchi anoohyamaina maddatu labhinchindi. ‘tana koothurine gowravinchaleni samajam eppatiki abhivruddhi chendaledu.’ anna pradhaani vaakyaalaku janam spandinchaaru. aadapillanu chadiviste, kreedalu, itara rangaallo vaarini prothsahiste vaaru magapillalanu saitam adhigaminchi, aayaa rangaallo raaninchi deshaniki paeru pratishtalu kuudaa testaarani prajalu artham chesukuntunnaru. daadaapu kotladi roopaayala meraku ippatike ee pathakam krinda kharchayyayi. antekaadu, padella lopu unna balika sankshemaaniki praarambhinchina sukanya samruddhi yojana krinda ippatike daadaapu koti khaataalanu terichi vaatilo 7817 kotlu depazit chesaru. swachchabhaaratnu kaaryakramaanni gaandhi jayanti roju modii praarambhinchi, adoka prajaamdolana aayana teerchididdaaru.pradhaanamantri ichina piluputho ‘ujjwala yojana’ krinda daadaapu 1.40 kotla mandi gyas subsidiini vadulukovadam asaadhaaranamaina vishayam. ‘chinnappudu naa talli kuudaa ilanti kashtanni bharinchindi. gyas subsidiini vadulukovadam dwara vaari jeevitaalaku oorata nivvandi..’ ani pradhaani ichina pilupunaku kotladi mandi kadilipoyaru. 5 kotla mandi pedalu, madhyataragati mahilalaku vantagyas modati dafa uchitamgaa labhistondi.paedavaariki sankshema pathakaala prayojanaalu dalaarula prameyam lekunda cheralante vaaru kuudaa byaanku khaataalu teravaalani pradhaani ichina piluputho daadaapu 26 kotla mandi jandhan byaanku khaataalanu terichaaru. vaatilo 70vela kotla roopaayalu jama ayyai. kevalam okka roopaayi jamatho terichina ee khatala valla laksha roopaayala meraku pramadabima, 30vela meraku jeevita beema labhistundani teliyadamtho prajalu pedda ettuna pratispandinchaaru. prajala bhaagaswaamyamtho prapanchamlone athi pedda pratyaksha prayojanaala badili pathakam- direct benifits transfer (dbt) praarambhamaindi. 59 pathakaalu indulo sammilitamayyaayi. pathakaala dwara 31 kotlamandi paiga labdhidaarulaku daadaapu 52 vela kotla badili ayyai. ee pathakaallo atipeddadi pradhaanamantri elpeeji subsidy (pahal –pratyaksh hastantarit pathakam). ee pathakam dwara avasaramaina vaariki elpeeji subsidiini elanti leekageelu lekunda andinchadam lakshyam. madhyavarthulu, dalaarula prameyam lekunda prajalaku nerugaa dhanam cheralane uddesamtone ee pratyaksha prayojanaala pathakaanni (dbt) amalu chestunnaru. bhusara aarogyaanni pareekshinche kaardu (sail helth kaardu) pathakaaniki kuudaa raitulu pedda ettuna spandinchaaru. ippatike 2.5 kotla mandi ee bhusara aarogya kaardulanu sweekarinchadam induku nidarsanam. euria koratanu arikattadaaniki veelugaa euriaku vepaputa (neem coting) veyalani modeeki merupula tattina oka bruhattaramaina aalochana amalu kaavadamtho ee desamlo raitannalaku euria korathe anedi lekunda poyindi.modeeki vachina kottaaalochanallo bhagamga start ap, stand ap dwara mahilalu, dalitulaku byaankulu cheyuutanivvaalani teesukunna nirnayam pedallo aatmasthairyaanni penchindi. chinna, madhyataraha vyaapaarulaku prayojanam erparchenduku praarambhinchina ‘mudraabyaanku’ pathakam kuudaa entho janaadarana pondindi. ippatike 3 kotla 28 laksha mandiki 1.37 lakshala kotla meraku runaalu manjurayyaayi. kaneesa vetanam veyi roopaayalaku penchaalani, seanier sitijanlaku 8 saatam vaddi labhinchela chudadamtho aayana prajallo prati vargam bhavishyat gurinchi aalochistunnaranadani nidarsanam.prajala aakaankshalaku, aandolanalaku anugunamgaa modii sarkar ilanti enno pathakaalanu amaluchestunnadi. modii sarkaaru amalu chestunna pathakaalu, vidhaana nirnayaalu daadaapu prajala abhipraayaalu sweekarinchina tarvaata teesukunnave. mai governament, narendramodi ap, swachchabharat ap, modalaina disital saadhanaala dwara pathakaala amalupai abhipraayaalu sweekarinchadame kaaka aakharuku aa pathakaalaku paerlu, ninaadaalanu kuudaa prajalicchina salahaala prakarame nirnayistunnaaru. prajala samasyala parishkaaram kosam soshal meedianu oka palana parikaramgaa inta pedda ettuna upayoginchadam gatamlo ennaduu jaragaledu. computer, mobaildwara prajalu tama samasyalanu namodu chesukunenduku ‘sipigrams’ paerita oka yantraamgaanni praarambhinchaaru. 2014 joon nunchi 2016 fibravari varaku sweekarinchina 12 lakshala prajaasamasyallo 11 lakshala praja samasyalni ippatike parishkarinchaaru.ika mottam vividha raashrtaalaku sambandhinchina nirnayaalu teesukune vishayamlo modii puurtigaa prajaaswaamika, paaradarsaka paddhatini avalambinchaaru. gatamlo laga ippudu e rashtram patla vivaksha choopinchenduku avakaasam lekunda chesaru. gatamlo kendram dayaadaakshinyam prakaaram nidhula pampinee jarigedi. rashtra prabhutvaalu kuudaa venukabaatutanaanni chuupinchi nidhulu adigevi. ippudu kevalam potipadadam dwara, abhivruddhini chesi choopinchadam dwara rashtralu nidhulu adugutunnayi. vanda smart siteela pathakam alantide. nagaraala madhya poteeni pravesapetti, aa potilo gelichina nagarale smart siteelugaa empika kaavadam, kendram prameyam emi lekapovadam anedi gatamlo oohinchalenidi. pranalika sanghaanni raddu chesi neethi aayognu pravesapettadamlo tana uddesam sahakara samakhya vidhaanaanni pravesapettadamenani, dhilli nunche anni nirnayaalu teesukune paddhatiki kaalam chellindani aayana swayamgaa prakatinchaaru. modatlo boggu, itara khanija vanarulanu velam chese paddhatini rashtralu vyatirekinchaayi. kaani ilaa paaradarsakamgaa velam veyadam dwara lakshala kotla meraku adanapu nidhulu tamake labhistaayani, vaatini pedarika nirmuulanaku upayoginchukovachani telisina tarvaata anni rashtra prabhutvaalu harshaatirekaanni vyaktam chesaayi.prajala manastatvamlo maarpulu tevadam dwara mottam desham roopurekhalu maarchadaaniki modii samaayattamavutunnaaru. bhaarata desha samuula parivartaname modii lakshyam. mek in india, smart ap india, disital india, skill india, smart city... ilaa e pathakam pravesapettinaa, abhivruddhini vegavantam chesi prajala jeevana pramaanaalu penchendukenanna vishayam spashtamavutondi. abhivruddhi vishayamlo janakarshaka vidhaanaalaku, otu byaanku raajakeeyaalaku palpadabomani modii modati nunche spashtam chestunnaru. sampadanu penchadam dwarane  raitulu, mahilalu, nirudyogulu, pedalu samaajamlo prati vargamuu prayojanaalu pondagaladani modii spashteekarinchaaru.  prajaaswaamyaaniki abraham linkan ichina nirvachanaanni saardhakam chestu prati charya, prati nirnayam prajala kosam, prajala dwara, prajalanu kalupukoni aayana amalu cheyistunnaru. dwara anduke prajalu tamaku eragaa vese janakarshaka vidhaanaala, bootakapu vaagdaanaala valalo chikkukokunda modii tama bhavikosam teesukuntunna charyalaku janamodam teluputunnaru. desham maarutundani, munduku velutunnadani, modii andari jeevitaallo maarpulu teesukuvastaarani pedalu sahitam viswasinchadam manchi maarpuku sanketam. ivaala deshaabhivruddhilo bhaagaswaamulu kaavaalani paritapistunna yuvata innaallaku tama aakaankshalaku tagga pradhaani labhinchaarani harshistondi. abhivruddhi phalaalu andarikee andadam praarambhamayyaayani prajalu bhaavistunnaaru.andarnee kalupukuni andari abhivruddi kosam (sab kaa sath sab kaa vikas) krushi chestunna modii samskaranalu amalu cheyadam, paniteeru pradarsinchadam, puurtigaa parivartanam cheyadam (reform, par form, trans form) lakshyamgaa pettukunnaru. puurtigaa deshaanni parivartanam cheyadame modii lakshyam. janakarshana dwara adhikaaramloki ravadam ninnati maata. prajalakosam teesukunna nirmaanaatmaka nirnayaalato janamodam, janaadarana pondadam neti maata.-muppavarapu venkayyanayudukendra samachara prasara, pattanaabhivruddhi saakha mantri